proxectonos/corpus_dominio_legal_administrativo_tmp huggingface dataset:
ORDE do 19 de maio de 2015 pola que se resolve a integración da Axencia de Lectura da Fundación Ferama na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 05/06/2015

Vista a proposta do secretario xeral de Cultura e en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de bibliotecas de Galicia a Axencia de Lectura da Fundación Ferama.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 19 de maio de 2015
RESOLUCIÓN do 6 de marzo de 2015, da Dirección Xeral de Traballo e Economía Social, pola que se dispón a inscrición no rexistro e a publicación, no Diario Oficial de Galicia, das táboas salariais para o ano 2015 do convenio colectivo de traballo para as empresas e traballadores/as de transporte de enfermos/as e accidentados/as en ambulancia na Comunidade Autónoma de Galicia.
Consellería de Traballo e Benestar — III. Outras disposicións — 27/03/2015

Visto o acordo polo que se aproban as táboas salariais para o ano 2015, que subscribiron a representación empresarial e as organizacións sindicais UGT Galicia e SN de CC.OO. de Galicia do convenio colectivo de traballo para as empresas e traballadores/as de transporte de enfermos/as e accidentados/as en ambulancia na Comunidade Autónoma, na xuntanza celebrada o 26 de febreiro de 2015, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
A Dirección Xeral de Traballo e Economía Social,
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 6 de marzo de 2015
En Santiago de Compostela, ás 16.30 horas do día 26 de febreiro de 2015, na sede do Consello Galego de Relacións Laborais, sito na rúa Algalia de Abaixo, 24, baixo, reúnense as persoas sinaladas abaixo, en presenza de Demetrio Fernández López, presidente do Consello Galego de Relacións Laborais.
– Representación empresarial:
– Representación social:
UGT Galicia:
Óscar Vázquez Vázquez
SN de CC.OO. de Galicia:
O motivo da xuntanza é proceder ao debate, elaboración e aprobación, se procede, das táboas salariais para o ano 2015 do convenio colectivo de transporte de enfermos/as e accidentados/as en ambulancia na Comunidade Autónoma de Galicia.
Logo do oportuno debate e exposición de posturas e pareceres por todas e cada unha das representacións presentes sobre a cuestión obxecto da xuntanza, procede reflectir na acta o seguinte:
Táboa 2015
Segundo. A Comisión Negociadora acorda delegar en Ignacio Bouzada Gil, funcionario do Consello Galego de Relacións Laborais, a realización dos trámites de rexistro, depósito e publicación do presente acordo a través do Regcom.
E non tendo máis asuntos que tratar, remata a xuntanza ás 17.07 horas do día sinalado no encabezamento e expídese para o efecto esta acta, que asinan todos os asistentes en proba de conformidade.
CORRECCIÓN de erros. Orde do 21 de xaneiro de 2015 pola que se establecen as bases reguladoras das axudas e subvencións para o fomento do emprego a través dos programas mixtos de emprego e formación da Comunidade Autónoma de Galicia dirixidos a mellorar a empregabilidade, a cualificación e a inserción profesional das persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia, e se procede á súa convocatoria para o ano 2015.
Consellería de Traballo e Benestar — III. Outras disposicións — 27/03/2015

Advertidos erros na citada orde, publicada no
Diario Oficial de Galicia
número 17, do martes 27 de xaneiro de 2015, cómpre facer as seguintes correccións:
Na páxina 3999, no parágrafo 5, na liña 2 da parte expositiva, onde di: «...cunha porcentaxe do 92,5 %...», debe dicir: «...cunha porcentaxe do 91,89 %...».
Na páxina 4000, no parágrafo 4 da parte dispositiva, onde di: «En particular, de acordo co artigo 14.2 do Regulamento 1304/2013 do Parlamento Europeo e do Consello, do 17 de decembro, relativo ao Fondo Social Europeo e polo que se derroga o Regulamento (CE) nº 1081/2006 do Consello, conforme o disposto no artigo 67, número 1, letra d), e número 5, letra d), do Regulamento (UE) nº 1303/2013, poderase utilizar un importe a tanto global de ata o 40 % dos custos directos de persoal subvencionables para financiar o resto de los custes subvencionables da operación, sen que o Estado membro estea obrigado a efectuar cálculo ningún para determinar a taxa aplicable», debe dicir: «En particular, de acordo co artigo 67, número 1, letra d), e número 5, letra a), do Regulamento (UE) nº 1303/2013, poderase utilizar un importe a tipo fixo, determinado aplicando unha porcentaxe a unha ou a varias categorías definidas de custos».
Na páxina 4017, no artigo 22.2 d), na liña 4, onde di: «...nunha porcentaxe do 92,5 %», debe dicir: «...nunha porcentaxe do 91,89 %».
Na páxina 4027, no artigo 32.1 b), no parágrafo 3, onde di: «A xustificación destes custos, de conformidade co artigo 14.2 do Regulamento (UE) 1304/2013, do 17 de decembro, levarase a cabo a través da comprobación da efectiva realización da actividade e, significadamente, pola xustificación dos custos directos de persoal», debe dicir: «A xustificación destes custos levarase a cabo a través da comprobación da efectiva realización da actividade e, significadamente, pola xustificación dos custos directos de persoal».
ORDE do 24 de marzo de 2015 pola que se modifica a Orde do 21 de xaneiro de 2015 pola que se establecen as bases reguladoras e se procede á convocatoria pública, no ámbito da Comunidade Autónoma de Galicia, das subvencións para o financiamento das bolsas ás persoas novas que realicen prácticas non laborais en empresas, con cargo ao Programa operativo de emprego xuvenil.
Consellería de Traballo e Benestar — III. Outras disposicións — 27/03/2015

O obxecto da modificación desta orde é ampliar o prazo de presentación de solicitudes para favorecer a concorrencia a esta convocatoria pública de subvencións daquelas empresas ou grupos de empresas con centros de traballo en Galicia que, logo da sinatura dun convenio de prácticas non laborais co Servizo Público de Emprego de Galicia, no marco do Real decreto 1543/2011, do 31 de outubro, subscriban acordos con persoas novas, con ningunha ou moi escasa experiencia laboral, para a realización de prácticas non laborais, co fin de contribuír a mellorar a súa empregabilidade e ofrecerlles un primeiro contacto coa realidade laboral a través do achegamento a ela, ao tempo que contribúen a completar a formación acadada pola persoa nova.
Por todo o anterior, no uso das facultades que me foron concedidas,
Artigo único. Modificación da Orde do 21 de xaneiro de 2015 pola que se establecen as bases reguladoras e se procede á convocatoria pública, no ámbito da Comunidade Autónoma de Galicia, das subvencións para o financiamento das bolsas ás persoas novas que realicen prácticas non laborais en empresas, con cargo ao Programa operativo de emprego xuvenil.
Un. Modifícase o parágrafo 2 do artigo 6, que queda redactado como segue:
«2. O prazo para a presentación das solicitudes de axudas comezará o día seguinte ao da publicación da presente orde e rematará o 31 de xullo de 2015».
Dous. Modifícase o parágrafo 2 do artigo 9, que queda redactado como segue:
«2. As resolucións deberán ditarse e ser notificadas aos interesados no prazo de 3 meses, contados a partir do día seguinte ao da finalización do prazo de presentación de solicitudes.
Transcorrido o citado prazo sen que recaese resolución expresa, a solicitude entenderase desestimada».
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 24 de marzo de 2015
RESOLUCIÓN do 29 de maio de 2015 pola que se ordena a publicación do Acordo do Consello da Xunta de Galicia do 28 de maio de 2015 polo que se aproba a modificación da relación de postos de traballo da Axencia Tributaria de Galicia.
Consellería de Facenda — III. Outras disposicións — 01/06/2015

A aprobación da modificación da relación de postos de traballo da Axencia Tributaria de Galicia xustifícase polas necesidades organizativas e funcionais do organismo.
En consecuencia, por proposta da Axencia Tributaria de Galicia, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 28 de maio de 2015, adoptou o seguinte
Primeiro. Apróbase a modificación da relación de postos de traballo da Axencia Tributaria de Galicia, nos termos que se sinalan no anexo a este acordo.
Segundo. Ordénase a publicación da mesma no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 28 de maio de 2015, relativo a aprobación da modificación da relación de postos de traballo da Axencia Tributaria de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 29 de maio de 2015
RESOLUCIÓN do 18 de maio de 2015, da Secretaría Xeral Técnica da Consellería de Traballo e Benestar, pola que se dá publicidade dos convenios de colaboración subscritos por esta consellería no primeiro cuadrimestre do ano 2015.
Consellería de Traballo e Benestar — III. Outras disposicións — 02/06/2015

O artigo 11.1 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Darlle publicidade á relación de convenios de colaboración subscritos pola Consellería de Traballo e Benestar durante o primeiro cuadrimestre do ano 2015, que se incorpora como anexo a esta resolución.
Santiago de Compostela, 18 de maio de 2015
RESOLUCIÓN do 26 de maio de 2015 pola que se modifica a oferta de emprego público (OPE) do persoal docente e investigador para o ano 2015.
Universidade da Coruña — III. Outras disposicións — 02/06/2015

Por Resolución do 18 de marzo de 2015 (DOG do 31 de marzo), publicouse a oferta de emprego público (OPE) do persoal docente e investigador da Universidade da Coruña para o ano 2015.
Por requirimento da Dirección Xeral de Gastos de Persoal e Pensións Públicas do Ministerio de Facenda, do 31 de marzo de 2015, de acordo co que establece o parágrafo segundo do artigo 21.Un.2.J) da Lei 36/2014, do 26 de decembro, de orzamentos xerais do Estado para 2015, o Consello de Gobeno desta universidade, na súa sesión do 30 de abril de 2015, acordou aprobar a modificación da oferta pública de emprego de PDI para 2015 e reservar unha das prazas ofertadas, anteriormente prevista para provisión dunha cátedra, para a provisión dunha praza de profesor contratado doutor para persoal investigador doutor que finalizase o programa Ramón y Cajal e conte con acreditación I3. A oferta pública para 2015 queda nos seguintes termos:
Oferta de emprego público do persoal docente e investigador da Universidade da Coruña para o ano 2015.
Persoal docente e investigador dos corpos docentes universitarios:
Persoal docente e investigador contratado:
Unha das prazas de profesor/a contratado/a doutor/a ofertada resérvase para a contratación como persoal laboral fixo de persoal investigador doutor que finalizase o Programa Ramón y Cajal e obtivese o certificado I3.
A Coruña, 26 de maio de 2015
RESOLUCIÓN do 18 de marzo de 2015 pola que se publica a oferta de emprego público (OPE) do persoal docente e de investigación para o ano 2015.
Universidade da Coruña — III. Outras disposicións — 31/03/2015

Conforme o disposto no artigo 70 da Lei 7/2007, do 12 de abril, do Estatuto básico do empregado público; no artigo 23.Un.2 da Lei 17/2012, do 27 de decembro, de orzamentos xerais do Estado para o ano 2013; no artigo 21 da Lei 36/2014, do 26 de decembro, de orzamentos xerais do Estado para o ano 2015; no artigo 39 da Lei 2/2013, do 27 de febreiro, de orzamentos xerais da Comunidade Autónoma de Galicia para o ano 2013; nos artigos 13 e 36 da Lei 11/2014, do 19 de decembro, de orzamentos xerais da Comunidade Autónoma de Galicia para o ano 2015, así como nos estatutos da Universidade da Coruña (UDC) e no acordo do Consello de Goberno do 29 de xaneiro de 2015 polo que se aproba a oferta pública de emprego para o ano 2015 de prazas estables de persoal docente e investigador da Universidade da Coruña, logo da negociación cos órganos de representación do persoal docente e investigador,
Primeiro. Publicar a oferta de emprego público (OPE) do persoal docente e investigador da UDC para o ano 2015.
Segundo. Esta OPE inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas cos efectivos de persoal existentes, segundo se detalla no anexo, dentro do contexto global de restricións orzamentarias que afecta todas as administracións públicas.
Terceiro. Por resolucións do 18 de febreiro e do 16 de marzo de 2015, da Dirección Xeral de Planificación e Orzamentos da Consellería de Facenda da Xunta de Galicia, foi autorizada esta oferta de emprego público por aplicación da taxa de reposición de efectivos correspondente aos anos 2013 e 2015.
Cuarto. As convocatorias dos concursos de acceso derivados desta oferta publicaranse no Boletín Oficial del Estado e no Diario Oficial de Galicia, para garantir a publicidade exixida nos artigos 62 e 48.3 da Lei 6/2001, do 21 de decembro, de universidades, e executaranse dentro do prazo máximo previsto no artigo 70 do Estatuto básico do empregado público.
A Coruña, 18 de marzo de 2015
RESOLUCIÓN do 16 de marzo de 2015, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade a unha encomenda de xestión, para o ano 2015, á empresa pública de Servizos Agrarios Galegos, S.A. (Seaga), confinanciada polo Fondo Europeo de Desenvolvemento Rexional, nunha porcentaxe máxima dun 80 % no marco do programa operativo Feder Galicia 2007-2013 (PO tema 3.50).
Consellería de Medio Ambiente, Territorio e Infraestruturas — III. Outras disposicións — 31/03/2015

1. Encomenda de xestión relativa ás obras de recuperación, restauración, adecuación e limpeza de puntos de vertedura incontrolada en diferentes concellos de Galicia, confinanciado polo Fondo Europeo de Desenvolvemento Rexional nun máximo dun 80 % no marco do programa operativo Feder 2007-2013. Tema prioritario 3.50.
– Actividade: recollida, clasificación e retirada de residuos a xestor autorizado segundo o tipo de residuo, ou perfilado e acondicionamento dos residuos inertes, e a revexetación mediante o estendido de terra vexetal y sementeira con especies pratenses. Inclúense a carga e transporte de residuos ao centro xestor, levantamento GPS do punto de vertedura, reportaxe fotográfica anterior e posterior á execución, e elaboración e redacción de informes.
– Natureza e alcance da xestión encomendada: esta encomenda ten natureza intersubxectiva ao ter Seaga a consideración de medio instrumental da Administración, segundo o disposto no punto 2 do artigo 1 da instrución conxunta das consellerías de Economía e Facenda e do Medio Rural, sobre o réxime das encomendas á empresa pública de Servizos Agrarios Galegos, S.A., do 19 de marzo de 2007.
– Prazo de vixencia: o período de execución comeza o 18 de febreiro de 2015 e rematará o 31 de decembro de 2015.
– Modalidade de financiamento: esta encomenda finánciase nun 80 %, a través Fondo Europeo de Desenvolvemento Rexional, no marco do programa operativo Feder Galicia 2007-2013, encadrándose no tema prioritario 3.50, rehabilitación de zonas industriais e terreos contaminados.
Santiago de Compostela, 16 de marzo de 2015
RESOLUCIÓN do 16 de marzo de 2015, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade a unha encomenda de xestión á Fundación Pública Galega Centro Tecnolóxico de Supercomputación de Galicia (Fundación Pública Cesga), subscrita no exercicio 2015.
Consellería de Medio Ambiente, Territorio e Infraestruturas — III. Outras disposicións — 31/03/2015

1. Encomenda de xestión para a prestación de servizos de cálculo intensivo e de comunicacións destinados a manter un servizo de predición operativo.
– Actividade: servizos de cálculo intensivo e de comunicacións para que a Consellería de Medio Ambiente, Territorio e Infraestruturas, a través de la Subdirección Xeral de Meteoroloxía e Investigación, poida manter un servizo de predición operativo.
– Natureza e alcance da xestión encomendada: esta encomenda ten natureza intersubxectiva, ao ter a Fundación Pública Cesga a consideración de medio instrumental da Administración segundo o disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público de Galicia, de conformidade co Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia: o período de execución comeza o 12 de marzo de 2015 e rematará o 31 de decembro de 2015.
– Modalidade de financiamento: esta encomenda finánciase con fondos propios.
Santiago de Compostela, 16 de marzo de 2015
RESOLUCIÓN do 13 de marzo de 2015 pola que se ordena a publicación do Acordo do Consello da Xunta de Galicia do 12 de marzo de 2015 polo que se aproba a modificación da relación de postos de traballo da Escola Galega de Administración Pública.
Consellería de Facenda — III. Outras disposicións — 25/03/2015

A aprobación da modificación da relación de postos de traballo da Escola Galega de Administración Pública xustifícase polas necesidades organizativas e funcionais do organismo.
En consecuencia, por proposta da Escola Galega de Administración Pública, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 12 de marzo de 2015, adoptou o seguinte
Primeiro. Apróbase a modificación da relación de postos de traballo da Escola Galega de Administración Pública, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 12 de marzo de 2015, relativo á aprobación da modificación da relación de postos de traballo da Escola Galega de Administración Pública, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 13 de marzo de 2015
ORDE do 13 de marzo de 2015 de aprobación definitiva do Plan xeral de ordenación municipal de Pontedeva.
Consellería de Medio Ambiente, Territorio e Infraestruturas — III. Outras disposicións — 30/03/2015

O Concello de Pontedeva remite o Plan xeral de ordenación municipal para a súa aprobación definitiva, conforme o artigo 85.7 da Lei 9/2002, do 30 de decembro, de ordenación urbanística e protección do medio rural de Galicia.
Logo de analizar o expediente administrativo e os documentos que integran o PXOM de Pontedeva, e vista a proposta literal que nesta mesma data eleva a Secretaría Xeral de Ordenación do Territorio e Urbanismo, resulta:
I. Antecedentes.
A Consellería de Medio Ambiente, Territorio e Infraestruturas, mediante a Orde do 19 de xaneiro pasado acordou, de conformidade co establecido no artigo 85.7.b) da Lei 9/2002, do 30 de decembro, non outorgar a aprobación definitiva do PXOM do Concello de Pontedeva e formular unha serie de observacións que se deben cumprir.
O Pleno do Concello de Pontedeva adoptou, o do 7.2.2015, acordo de aprobación provisional do documento corrixido do PXOM, que incorpora as modificacións introducidas neste de resultas da Orde CMATI do 19.1.2015.
O concello remite con data 10.2.2015 documento corrixido do PXOM, en solicitude da súa aprobación definitiva, e xunta informe favorable da Axencia Galega de Infraestruturas de data 20.2.2015, en relación coas estradas de competencia autonómica.
II. Análise e consideracións.
Analizado o expediente administrativo e os documentos que integran o Plan xeral de ordenación municipal de Pontedeva, púidose comprobar que se corrixiron as deficiencias sinaladas na orde emitida por esta Consellería de Medio Ambiente, Territorio e Infraestruturas o 19.1.2015.
A competencia para resolver sobre a aprobación definitiva do planeamento xeral correspóndelle ao conselleiro de Medio Ambiente, Territorio e Infraestruturas, de conformidade co disposto nos artigos 89 e 93.4 da LOUG, e no artigo 1 do Decreto 44/2012, do 19 de xaneiro, polo que se establece a estrutura orgánica da CMATI.
III. Resolución.
En consecuencia, e visto o que antecede,
1. Outorgar a aprobación definitiva ao Plan xeral de ordenación municipal de Pontedeva, de acordo co establecido no artigo 85.7.a) da Lei 9/2002, de ordenación urbanística e de protección do medio rural de Galicia.
2. De conformidade co disposto polos artigos 92 da Lei 9/2002 e 70 da Lei 7/1985, do 2 de abril, reguladora das bases de réxime local, o Concello deberá publicar no BOP a normativa e ordenanzas do PXOM aprobado definitivamente.
3. Notifíqueselle esta orde ao Concello e publíquese no
Diario Oficial de Galicia
.
4. Contra esta orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Pontedeva, 13 de marzo de 2015
RESOLUCIÓN do 13 de marzo de 2015 pola que se dá publicidade aos avais concedidos no cuarto trimestre de 2014.
Instituto Galego de Promoción Económica — III. Outras disposicións — 24/03/2015

O artigo 13.2 do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no
Diario Oficial de Galicia
.
En virtude do exposto anteriormente,
Un. Darlles publicidade aos avais concedidos polo Consello de Dirección do Instituto Galego de Promoción Económica (Igape):
Santiago de Compostela, 13 de marzo de 2015
RESOLUCIÓN do 17 de marzo de 2015 pola que se procede á publicación dos requirimentos de emenda das axudas aos investimentos das pemes en equipamentos produtivos, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013.
Instituto Galego de Promoción Económica — III. Outras disposicións — 24/03/2015

Mediante a Resolución do 19 de decembro de 2014 (DOG núm. 248, do 29 de decembro) publicáronse as bases reguladoras das axudas do Igape aos investimentos das pemes en equipamentos produtivos, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013 e procedeuse á súa convocatoria, en réxime de concorrencia competitiva, para o ano 2015, por trámite anticipado de gasto.
O órgano instrutor do procedemento administrativo previsto no artigo 10 das ditas bases reguladoras está analizando as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 10.2 das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda se realizará preferentemente mediante publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape, no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes de axuda xa revisadas que deben ser obxecto de emenda segundo se recolle no anexo I a esta resolución.
Segundo. Requirir os solicitantes incluídos nos ditos anexos para que, no prazo de dez (10) días hábiles contados desde o seguinte ao da publicación da presente resolución no Diario Oficial de Galicia, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao cal accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 10.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, considerase que o solicitante desiste na súa petición e arquivarase o expediente, tras a correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 17 de marzo de 2015
CORRECCIÓN de erros. Orde do 10 de marzo de 2015 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Consellería do Medio Rural e do Mar — III. Outras disposicións — 03/06/2015

Advertidos erros na referida orde, publicada no Diario Oficial de Galicia núm. 48, do 11 de marzo, cómpre facer as seguintes correccións:
1. Na páxina 9847, no artigo 2, número 1, alínea c), onde di: «Un pagamento suplementario para os novos agricultores que comecen a súa actividade agrícola», debe dicir: «Un pagamento suplementario para os agricultores mozos que comecen a súa actividade agrícola».
2. Na páxina 9890, no artigo 90, número 1, onde di: «b) As superficies de usos en común», debe dicir: «a) As superficies de uso en común» e onde di: «c) As superficies de interese ecolóxico indicadas no artigo 24.2 do Real decreto 1075/2014, do 19 de decembro», debe dicir: «b) As superficies de interese ecolóxico indicadas no artigo 24.2 do Real decreto 1075/2014, do 19 de decembro».
3. Na páxina 9898, no anexo I, letra B, número 4, onde di: «Pagamento suplementario para os novos agricultores que comecen a súa actividade agrícola», debe dicir: «Pagamento suplementario para os agricultores mozos que comecen a súa actividade agrícola».
4. Na páxina 9902, na relación do anexo III de zonas de concentración parcelaria nas cales se admiten referencias identificativas correspondentes a planos de concentración debe engadirse a seguinte zona:
RESOLUCIÓN do 29 de maio de 2015, da Xefatura Territorial de Lugo, pola que se adxudica o financiamento dos proxectos de fomento do uso do galego dos equipos de dinamización lingüística dos centros de titularidade privada de Galicia que imparten ensinanzas regradas de niveis non universitarios, para o curso escolar 2014/15 (ED101A), ao abeiro da Orde desta consellería do 30 de decembro de 2014 (Diario Oficial de Galicia número 5, do 9 de xaneiro de 2015).
Consellería de Cultura, Educación e Ordenación Universitaria — III. Outras disposicións — 03/06/2015

A xefa territorial da Consellería de Cultura, Educación e Ordenación Universitaria de Lugo, despois de ver a proposta de resolución de adxudicación da Xefatura do Gabinete de Normalización Lingüística de Lugo, que fiscalizou a Intervención Territorial, e ao ter delegada a competencia segundo o disposto na base 13 da convocatoria,
• Adxudicarlles as subvencións aos centros que se recollen no anexo I.
• Denegarlles as solicitudes de subvencións aos centros indicados polos motivos que se expoñen no anexo II.
Contra esta resolución caberá interpor recurso de reposición, no prazo dun mes, ante esta xefatura territorial, ou directamente recurso contencioso-administrativo, no prazo de dous meses, ante o Tribunal Superior de Xustiza de Galicia, prazos que serán computables desde o día seguinte ao da publicación desta resolución no
Diario Oficial de Galicia
.
Lugo, 29 de maio de 2015
Non constan solicitudes de centros privados excluídas.
RESOLUCIÓN do 19 de maio de 2015, da Secretaría Xeral Técnica da Vicepresidencia e Consellería de Presidencia, Administracións Públicas e Xustiza, pola que se dá publicidade dos convenios de colaboración subscritos no primeiro cuadrimestre do ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 02/06/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1. Darlle publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2015, que se incorpora como anexo I a esta resolución.
Artigo 2. Darlle publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2014, que se incorpora como anexo II a esta resolución.
Santiago de Compostela, 19 de maio de 2015
Convenios de colaboración subscritos pola Vicepresidencia e Consellería de Presidencia, Administracións Públicas e Xustiza nos meses de setembro, outubro, novembro e decembro de 2014
RESOLUCIÓN do 25 de maio de 2015, da Xefatura Territorial da Coruña, pola que se adxudica o financiamento dos proxectos de fomento do uso do galego dos equipos de dinamización lingüística dos centros de titularidade privada de Galicia que imparten ensinanzas regradas de niveis non universitarios para o curso escolar 2014/15 (ED101A), ao abeiro da Orde desta consellería do 30 de decembro de 2014 (Diario Oficial de Galicia número 5, do 9 de xaneiro de 2015).
Consellería de Cultura, Educación e Ordenación Universitaria — III. Outras disposicións — 03/06/2015

O xefe territorial da Consellería de Cultura, Educación e Ordenación Universitaria da Coruña, despois de ver a proposta de resolución de adxudicación da Xefatura do Gabinete de Normalización Lingüística que fiscalizou a Intervención Territorial Delegada, e delegadas as competencias segundo o artigo 13 da convocatoria, resolve:
– Adxudicarlles as cantidades propostas que se recollen no anexo I.
– Denegarlles as solicitudes de axudas aos centros polos motivos que se expoñen no anexo II.
Contra esta resolución caberá interpor recurso de reposición no prazo dun mes ante esta xefatura territorial ou directamente recurso contencioso-administrativo no prazo de dous meses ante o Tribunal Superior de Xustiza de Galicia, contados os prazos, en ambos os dous casos, desde o día seguinte ao da publicación desta resolución no Diario Oficial de Galicia.
A Coruña, 25 de maio de 2015
ORDE do 21 de maio de 2015 pola que se determina o importe máximo das axudas que se poderán outorgar no exercicio orzamentario de 2015 ao abeiro do Plan de vivenda 2005-2008, regulado polo Real decreto 801/2005, do 1 de xullo, e polo Decreto 18/2006, do 26 de xaneiro.
Consellería de Medio Ambiente, Territorio e Infraestruturas — III. Outras disposicións — 03/06/2015

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda por conta da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
O seu artigo 6 establece que as axudas se atenderán da forma que será establecida mediante ordes anuais da Consellería de Vivenda e Solo.
A disposición transitoria cuarta do Decreto 402/2009, do 22 de outubro, polo que se establecen as axudas públicas en materia de vivenda con cargo á Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012, establece que as axudas derivadas de situacións creadas ao abeiro de plans anteriores, seguirán a súa tramitación, rexéndose de acordo coa súa normativa de orixe.
O Decreto 79/2009, do 19 de abril, polo que se estableceu a estrutura orgánica da Xunta de Galicia, suprimiu a Consellería de Vivenda e Solo. A Consellería de Medio Ambiente, Territorio e Infraestruturas asume as competencias en materia de vivenda e solo en virtude do Decreto 44/2012, do 19 de xaneiro, polo que se establece a súa estrutura orgánica.
Por todo o anterior e en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Para os efectos do disposto no artigo 6 do Decreto 18/2006, do 26 de xaneiro, e para dar cobertura aos expedientes que acaden no exercicio 2015 a fase de concesión, indícanse as aplicacións do estado de gastos dos orzamentos xerais da Comunidade Autónoma de Galicia para o ano 2015 onde figura o crédito con cargo ao que serán atendidas as axudas previstas no citado decreto:
– Para a promoción de vivendas protexidas de nova construción destinadas ao alugamento e de aloxamentos protexidos por parte de empresas privadas corresponde a aplicación 07.81.451B.770.0 por importe 124.000 €.
– Para a adquisición de vivenda protexida, usada e promoción para uso propio por parte de familias e institucións sen ánimo de lucro corresponde a aplicación orzamentaria 07.81.451B.780.1 por un importe máximo de 21.200 €.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 21 de maio de 2015
RESOLUCIÓN do 19 de maio de 2015, da Xefatura Territorial de Ourense, pola que se adxudica o financiamento dos proxectos de fomento do uso do galego dos equipos de dinamización lingüística dos centros de titularidade privada de Galicia que imparten ensinanzas regradas de niveis non universitarios, para o curso escolar 2014/15 (ED101A), ao abeiro da Orde desta consellería do 30 de decembro de 2014 (Diario Oficial de Galicia número 5, do 9 de xaneiro de 2015).
Consellería de Cultura, Educación e Ordenación Universitaria — III. Outras disposicións — 03/06/2015

A xefa territorial da Consellería de Cultura, Educación e Ordenación Universitaria de Ourense, logo de ver a proposta de resolución de adxudicación da Xefatura do Gabinete de Normalización Lingüística de Ourense, que fiscalizou a Intervención Territorial, e ao ter delegada a competencia segundo o disposto na base 13 da convocatoria, resolve:
– Adxudicarlles as subvencións aos centros que se recollen no anexo I.
– Denegarlles as solicitudes de subvencións aos centros indicados polos motivos que se expoñen no anexo II.
Contra esta resolución caberá interpoñer recurso de reposición, no prazo dun mes, ante esta xefatura territorial, ou directamente recurso contencioso-administrativo, no prazo de dous meses, ante o Tribunal Superior de Xustiza de Galicia, prazos que serán computables desde o día seguinte ao da publicación desta resolución no
Diario Oficial de Galicia
.
Ourense, 19 de maio de 2015
Non constan solicitudes de centros privados excluídas.
ORDE do 20 de maio de 2015 pola que se fixa o prezo privado para a venda ao público dunha publicación editada pola Axencia Turismo de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/06/2015

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que, excepcionalmente, se poidan aplicar subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Axencia Turismo de Galicia e logo do informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Axencia Turismo de Galicia que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 20 de maio de 2015
– San Francisco e o seu tempo
: 28 €.
RESOLUCIÓN do 18 de maio de 2015, da Xefatura Territorial de Pontevedra, pola que se adxudica o financiamento dos proxectos de fomento do uso do galego dos equipos de dinamización lingüística dos centros de titularidade privada de Galicia que imparten ensinanzas regradas de niveis non universitarios, para o curso escolar 2014/15 (ED101A), ao abeiro da Orde desta consellería do 30 de decembro de 2014 (Diario Oficial de Galicia número 5, do 9 de xaneiro de 2015).
Consellería de Cultura, Educación e Ordenación Universitaria — III. Outras disposicións — 03/06/2015

O xefe territorial da Consellería de Cultura, Educación e Ordenación Universitaria de Pontevedra, logo de ver a proposta de resolución de adxudicación da Xefatura do Gabinete de Normalización Lingüística, que fiscalizou a Intervención Territorial, e ao ter delegada a competencia segundo o disposto na base 13 da convocatoria, resolve:
• Adxudicarlles as subvencións aos centros que se recollen no anexo I.
• Denegarlles as solicitudes de subvencións aos centros indicados polos motivos que se expoñen no anexo II.
Contra esta resolución caberá interpoñer recurso de reposición, no prazo dun mes, ante esta xefatura territorial ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia, prazos que serán computables desde o día seguinte ao da publicación desta resolución no Diario Oficial de Galicia.
Pontevedra, 18 de maio de 2015
RESOLUCIÓN do 26 de maio de 2015, da Secretaría Xeral de Política Lingüística, pola que se conceden as axudas aos proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios para o curso escolar 2014/15 (ED101C).
Consellería de Cultura, Educación e Ordenación Universitaria — III. Outras disposicións — 03/06/2015

Por medio da Orde do 30 de decembro de 2014, da Consellería de Cultura, Educación e Ordenación Universitaria, anúnciase a convocatoria para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios para o curso escolar 2014/15 (ED101C) (DOG núm. 5, do 9 de xaneiro de 2015).
Concluído o prazo de presentación de solicitudes, e realizados os trámites previstos na referida orde, a Comisión Central de Cualificación constituída ao abeiro da base oitava da convocatoria elevou a súa proposta definitiva de resolución.
O secretario xeral de Política Lingüística é competente para resolver o expediente, segundo o disposto na disposición adicional da Orde do 25 de xaneiro de 2012, de delegación de competencias nos órganos superiores e periféricos da Consellería de Cultura, Educación e Ordenación Universitaria (DOG núm. 27, do 8 de febreiro), en relación co procedemento de resolución das axudas establecido na base 13 da convocatoria.
De acordo con todo o indicado, con base na proposta elevada pola Comisión Central de Cualificación,
Aceptar a proposta presentada pola comisión en todo o seu contido e conceder as axudas nos termos que figuran como anexo a esta resolución, no cal se inclúe, por provincias, a relación de centros admitidos, con indicación da puntuación concedida e o financiamento definitivo asignado a cada proxecto, así como a relación de centros excluídos, con indicación das causas que determinaron a súa exclusión.
Santiago de Compostela, 26 de maio de 2015
Provincia: A Coruña
Relación de centros admitidos
Relación de centros excluídos
Provincia: Lugo
Relación de centros admitidos
Relación de centros excluídos
Provincia: Ourense
Relación de centros admitidos
Relación de centros excluídos
Provincia: Pontevedra
Relación de centros admitidos
Relación de centros excluídos
ORDE do 19 de maio de 2015 pola que se declara de utilidade pública a asociación Club Recreativo As Burgas de Ourense, inscrita no Rexistro Provincial de Asociacións de Ourense.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/06/2015

O artigo 32 da Lei orgánica 1/2002, do 22 de marzo, reguladora do dereito de asociación, establece que, por iniciativa das correspondentes asociacións, poderán ser declaradas de utilidade pública aquelas que reúnan determinados requisitos, que consisten esencialmente en que os seus fins estatutarios promovan o interese xeral, que a actividade desenvolvida non beneficie exclusivamente os asociados, que os membros dos órganos de representación non perciban retribucións con cargo a fondos públicos, que conten con medios adecuados e organización idónea para o cumprimento dos seus fins, e que estean constituídas, inscritas e en funcionamento durante dous anos anteriores á solicitude de declaración de utilidade pública.
En aplicación desta normativa, e presentada solicitude pola entidade interesada, instruíuse o expediente conforme o disposto no Real decreto 1740/2003, do 19 de decembro, sobre procedementos relativos a asociacións de utilidade pública, no cal constan as memorias, xustificacións e informes previstos na citada norma, incluído informe desfavorable do Ministerio de Facenda e Administracións Públicas.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Examinada a normativa aplicable e a documentación presentada, e atendendo aos informes incorporados ao expediente, esta Administración ditou resolución denegatoria da declaración de utilidade pública da Asociación Club Recreativo As Burgas de Ourense en data 10 de febreiro de 2014, de conformidade co informe preceptivo do Ministerio de Facenda e Administracións Públicas, resolución que foi notificada á asociación mediante escrito do 17 de febreiro de 2014.
Contra esta resolución, a asociación presentou recurso contencioso-administrativo ante o Tribunal Superior de Xustiza de Galicia, que ditou sentenza estimatoria no 25 de marzo de 2015 recoñecendo o dereito á declaración de utilidade pública da asociación.
A sentenza foi declarada firme mediante resolución do tribunal do 24 de abril de 2015.
En virtude do exposto, en execución da dita sentenza e ao abeiro das facultades previstas no artigo 2 do Decreto 157/2008, do 10 de xullo,
Declarar de utilidade pública a asociación Club Recreativo As Burgas, inscrita no Rexistro Provincial de Asociacións de Ourense co número 1975/116-1.
Santiago de Compostela, 19 de maio de 2015
RESOLUCIÓN do 25 de maio de 2015 pola que se publica o plan de estudos do máster universitario en Enxeñaría Náutica e Transporte Marítimo.
Universidade da Coruña — III. Outras disposicións — 04/06/2015

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, e establecido o carácter oficial do título por Acordo do Consello de Ministros do 14 de novembro de 2014 (publicado no BOE do 29 de decembro de 2014 pola Resolución da Secretaría Xeral de Universidades, do 24 de novembro de 2014), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Enxeñaría Náutica e Transporte Marítimo pola Universidade da Coruña, que se estrutura segundo consta no anexo.
A Coruña, 25 de maio de 2015
Plan de estudos conducente á obtención do título de máster universitario en Enxeñaría Náutica e Transporte Marítimo pola Universidade da Coruña
Estrutura das ensinanzas (Real decreto 1393/2007, anexo I, número 5.1).
1. Rama de coñecemento á cal se adscribe o título: Enxeñería e Arquitectura.
2. Distribución do plan de estudos en créditos ECTS, por tipo de materia.
3. Contido do plan de estudos.
O plan de estudos oferta as seguintes materias optativas, 6 materias de 3 créditos cada unha, 18 créditos en total, dos cales o alumnado ten que elixir 6 créditos, é dicir, 2 materias.
4. Condicións de terminación.
Para obter o título de máster universitario en Enxeñaría Náutica e Transporte Marítimo, o alumnado deberá superar 60 créditos ECTS distribuídos de acordo co punto 2.
RESOLUCIÓN do 15 de maio de 2015 pola que se dá publicidade aos convenios de colaboración subscritos por esta consellería no primeiro cuadrimestre do ano 2015.
Axencia Galega de Innovación — III. Outras disposicións — 04/06/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de xaneiro, febreiro, marzo e abril do ano 2015, que se incorpora como anexo a esta resolución.
Santiago de Compostela, 15 de maio de 2015